Video: Bou ŉ swembad van sandSkermgreep uit die video ŉ Voormalige ingenieur van Nasa wys jou in dié video hoe om ŉ swembad te bou waar die sand soos water reageer. Mark Rober is bekend vir sy YouTube-kanaal waar hy allerhande wetenskaplike eksperimente uitvoer. Dié video, waar sand soos water optree, is byna ongelooflik. Rober verduidelik dat, indien jy ŉ houer met sand vul en lug dan van onder af blaas, druk die lug deur elkeen van die sandkorrels en verminder die wrywing. Die sandkorrels reageer dan soos water. In ŉ houer so groot soos ŉ borrelbad (wat hy in die video gebruik) kan mens selfs “swem” in die sand en ligte voorwerpe sal daarop “dryf”. Hy verduidelik die idee is nie nuut nie, maar hy het gesukkel om navorsing te doen presies hoe hy dit moet opstel. Hy moes 25 keer probeer voor hy dit reggekry het – en die resultate is wonderlik. Kyk gerus die hele video, selfs die gedeelte waar hy verduidelik hoe dit wetenskaplik werk om nog verdere beeldmateriaal te sien van die sand-swembad.